./data/phi0474/phi058/phi0474.phi058.perseus-lat1.xml
M. Tullius Cicero
Cum Gabinius quacumque veniebat triumphum se postulare dixisset subitoque bonus imperator noctu in urbem hostium plenam invasisset, in senatum se non committebat   interim ipso, decimo die, quo eum oportebat hostium numerum et militum renuntiare, inrepsit summa infrequentia  Cum vellet exire, a consulibus retentus est; introducti publicani   homo undique saucius et, cum a me maxime vulneraretur, non tulit et me trementi voce exsulem appellavit   hic (O di! nihil umquam honorificentius nobis accidit) consurrexit senatus cum clamore ad unum sic ut ad corpus eius accederet ; pari clamore atque impetu publicani   quid quaeris? omnes tamquam si tu esses ita fuerunt  nihil hominum sermone foris clarius  ego tamen me teneo ab accusando, vix me hercule, sed tamen teneo vel quod nolo cum Pompeio pugnare (satis est quod instat de Milone) vel quod iudices nulloshabemus   Ἀπότευγμα formido, addo etiam malevolentiam hominum, et timeo ne illi me accusante aliquid accidat, nec despero rem et sine me et non nihil per me confici posse